title: Съдби. 29-годишната Вили Здравкова е готова да емигрира, за да лекува детето си

maintext:
Публикувана на: 16.12.2016г. 1 332 прегледа
Малката Ема е родена с тежка диагноза, но въпреки това има надежда да води нормален живот
„НАЙ-ГОЛЯМАТА МИ МЕЧТА Е ДА ЗАВЕДА ДЕТЕТО СИ В ЧУЖБИНА, ДА Я ВИДЯТ ЛЕКАРИТЕ ТАМ, ЗАТОВА СЪМ ГОТОВА ДА ЕМИГРИРАМ ЗАРАДИ НЕЯ. Казвам го за първи път на глас и на тебе, защото е Коледа, а аз продължавам да вярвам, че чудеса се случват“. Така започва разговорът ни с 29-годишната Вили Здравкова, една от българските майки, които отглеждат сами болното си дете.
Емануела е родена преди около четири години с тежката диагноза хидроцефалия. „Малко по-просто казано, това е задържане на вода в малкия мозък. Половината й мозък не функционира, което води до много други увреждания. Тя все още не ходи, не говори, има леко, засега, гръбначно изкривяване, няколко сантиметра разлика между двете си крачета“, описва проблемите на детето си Вили. След това веднага добавя, че въпреки всички тежки и сложни медицински термини, с които Ема живее, тя има шанс и да проходи, и да проговори, но с правилното лечение.
Вили сама открила, че нещо с бебето й не е наред, когато си дала сметка, че малката Ема не се обръща в леглото си, не реагира на звуци и не може да държи главата си изправена. Завела я на лекар и… така започнала тъжната история на Емануела Здравкова. Тя е родена в Габрово, където майка й потърсила за първи път помощ. Лекарите направили изследвания и уверили Вили, че няма от какво да се притеснява, но тя продължила да вижда тревожните симптоми и отишла в Университетската болница в Плевен. Там научила какво е хидроцефалия и какви тежки последици има това заболяване за детето й.
„СТРЕСЪТ Е ВИНОВЕН. ТАКА МИ ОБЯСНИХА. ИСТИНАТА Е, ЧЕ АЗ НЯМАХ ВЪЗМОЖНОСТ ДА ХОДЯ НА ЖЕНСКА КОНСУЛТАЦИЯ, ДОКАТО БЯХ БРЕМЕННА. Баща ми не ми разрешаваше, защото хората щели да разберат, че съм бременна, а нямам съпруг и не съм омъжена. Ако се грижех по-добре за себе си, сигурно щяха да видят аномалиите, но аз пак щях да родя Ема“, категорична е Вили. После само с няколко думи разказва личната си тъжна история, споменава много тихо за физическия и психически тормоз, който изтърпяла от родния си баща, за майка си, която, вместо да се грижи за нея и за двете й сестри, все избирала мъжете, за това как в крайна сметка просто си тръгнала от родителите си, за да има шанс да живее щастливо и да роди Емануела. Сега Вили не контактува с тях, поддържа връзка с двете си сестри, с които си помагат и се опитват да оцеляват заедно въпреки всичко. Преди няколко месеца срещнала Пламен, с когото се познават от години. Но сега се погледнали с различни очи и магията се случила. От април са заедно и той е най-голямата й опора. Грижи се за Ема като истински баща, въпреки че тя не е негово дете.
ИМА УРЕДИ И СЪВРЕМЕННИ ТЕРАПИИ, КОИТО МОГАТ ДА ПОДОБРЯТ ЖИВОТА НА ЕМА И ДА Й ДАДАТ БЪДЕЩЕ. Но всичко това струва пари, които Вили и Пламен нямат. „Изчислила съм, че за лекарства и терапии ежемесечно ми трябват поне 1600 лв. Не знам как ще ги намеря, обаче в името на Ема всичко си струва“, категорична е Вили.
2888 лв. струва вертикализаторът, който ще помогне на Ема да подобри стойката си и ще поддържа тялото й изправено. На малката се полага и антидекубитален дюшек, който дава Здравната каса. Държавата може да осигури на Вили и инвалидна рингова количка. За това обаче Вили още не е готова. „Не, докато не опитам всичко, няма да се примиря. Знам, че седне ли веднъж в количката, то е завинаги. Затова първо ще минем през всички терапии, за които съм чела и знам – акватерапия, хипотерапия и електростимулации. Акватерапия правят във Варна, където имаме право на безплатен престой за определен период от време и през лятото ще отида. А хипотерапията е занимание с коне. Те успокояват и резултатите с деца като Ема са поразителни“, въодушевява се Вили, докато разказва. А електростимулациите ги има и в Дневния център за деца със специални потребности в Дебелец, където Ема ходи, затова искрено се надява детето й да не спира да получава поне тази подкрепа. Преди време рехабилитаторът на малката ги пратил на СКЕНАР терапия в Казанлък. Според информацията в интернет, абревиатурата СКЕНАР означава самоконтролируем енерго-невроадаптивен регулатор. СКЕНАР терапията се осъществява чрез уред, който използва електрически импулси с характеристики, близки до нервните импулси в човешкото тяло.
Ема преминала едномесечна такава терапия и започнала да ходи сама, дори да казва думи. Но когато процедурите свършили и Ема и Вили се прибрали у дома, детето „забравило“ всичките си нови умения.
„ВЕЧЕ ПОЧТИ ЧЕТИРИ ГОДИНИ СЪНУВАМ КАК ЕМА ПРОХОЖДА И КАК ГОВОРИ. После я чувам да казва само много прости думички като „дай“, „гуш“, „нани“. Казва и „тати“ по много смешен начин, за съжаление, не съм я чула още да ми казва „мама“, обаче, когато се гушкаме, когато й говоря, тя реагира, познава ме и ми отговаря с обич. Как да се откажа от нея. Не че не са ми го предлагали. Но тя е моят късмет, моята най-голяма любов. Имам приятелско семейство, чийто син се роди със същата диагноза. Сега момчето е вече студент и почти всеки ден ходи на фитнес“, разказва Вили. После очите й помръкват, когато става дума за ежедневието.
Ема е със 100% инвалидност, обаче Вили не може да й бъде личен асистент, защото… няма свободни бройки за това. Останалите факти: Вили и Пламен живеят на квартира с 300 лв. на месец. Сега и той не работи, защото преди месец сериозно пострадал и е в болнични.
„Пламен се грижи чудесно за Ема, когато е болна. Когато е здрава, посещава центъра в Дебелец. И аз мога да работя. Искам да си намеря работа като чистачка, за да мога да си тръгвам към 16 часа и да си я вземам от центъра. Не ме е срам да работя като хигиенист. Не ме е срам от детето ми, срам ме е само, че виж с какво трябва да се боря, вместо да се боря за нея. Обаче, както вече ти казах, си имам една коледна мечта – да я видя как ходи и да я чуя да говори. Това ми стига“, усмихва се Вили.
С. БОЯНОВА
Сн. авторката


title: Иваничка Панева подреди юбилейна изложба

maintext:
Публикувана на: 19.12.2016г. 190 прегледа
КРАСОТАТА НА ВЕЛИКО ТЪРНОВО И НА БЪЛГАРКАТА ПРЕДСТАВИ В ЮБИЛЕЙНАТА СИ ИЗЛОЖБА ХУДОЖНИЧКАТА ИВАНИЧКА ПАНЕВА. Картините на известната търновка са подредени в галерия „Панев” на Самоводската чаршия.
Експозицията представя старите къщи на „Резервоарска”, „Въстаническа” и в Асенова махала, където е родена Иваничка Панева, калдъръмените улици и баирчета на любимия роден град, неговите две крепости – Трапезица и Царевец.
Художничката е планирала още една изложба, в която иска да покаже пейзажи от всички места по земното кълбо, които е имала късмета да посети през годините.

fasttext_language: bg


description: Лека кола летя по капак вчера във Велико Търново. Инцидентът се случи на Южния пътен възел поради несъобразена скорост. Снимка Светослав СТЕФАНОВ

title: Лека кола летя по капак на южния пътен възел

maintext: На 29.12.2016г. около 01.00 часа в РУ П. Тръмбеш след сигнал от работник на турския паркинг в с. Куцина са


title: Двама осъдени заради скандал с Ярослав Матоуш

maintext:
Публикувана на: 15.01.2016г. 1 063 прегледа
ДВАМА ОТ ТРИМАТА ИЗПРАВЕНИ НА СЪД ЗА ПРИНУДА, БОЙ И ОТВЛИЧАНЕ НА КОЛОРИТНИЯ ТЪРНОВЕЦ ЯРОСЛАВ МАТОУШ бяха осъдени вчера от Окръжния съд. 30-годишният Камен Н. и 25-годишният Александър С. получиха по 2 години условно и да платят 3000 лева в полза на държавата. Те са оправдани по обвинението на прокуратура в отвличане на Матоуш. Третият подсъдим Здравко Г., на 32 години, е оправдан напълно по всички обвинения. Екшънът се разиграл през август 2011 г. Тогава тримата младежи принудили Матоуш да им даде 1000 лева и го заплашили с хомосексуален акт и палеж на къщата на майка му. После го били отвлекли, а преди това го набили и му взели наличните 130 лева. Историята се разиграла малко след като Матоуш излезе от затвора след 7-годишна присъда по обвинение за около 1 млн. лв. борчове. Бившият банкер вероятно е имал стари неразплатени сметки, но подава жалба срещу тримата мъже в прокуратурата доста след инцидента.
Това е първото дело, по което Ярослав Матоуш е в ролята на потърпевш, след като назад във времето винаги бе на подсъдимата скамейка. По време на съдебното следствие той се опитал да оттегли обвиненията си срещу тримата обвиняеми, но Темида не позволила. Присъдата на ВТОС подлежи на обжалване пред Апелативния съд.
Н. ГЕОРГИЕВА


title: Волейболни вълнения и награди за участниците в СУ „Владимир Комаров“

maintext:
Публикувана на: 22.12.2016г. 15 прегледа
Отборите на Старопрестолна професионална гимназия по икономика и СУ „Владимир Комаров“ спечелиха волейболен турнир във В. Търново. Надпреварата бе организирана от ВК „Царевец-1919“ и СПГ по икономика.
Момчетата на СУ „Владимир Комаров“ се класираха на първо място пред отборите на ПЕГ „Проф. д-р А. Златаров“ и Старопрестолна професионална гимназия по икономика. Девойките на СПГ по икономика победиха отборите на СУ „Владимир Комаров“ и ПЕГ с по 2:1 и заеха първо място. Индивидуалните награди получиха: за най-полезен състезател – Михаил Михайлов и Теодора Стоянова от отборите на ПЕГ „Проф. д-р А. Златаров“, за най-добър нападател Николай Добрев от СУ „Владимир Комаров“ и Диана Димитрова от СПГ по икономика и най-добър разпределител Борислав Петков от СУ „Владимир Комаров“ и Александър Йорданов от отбора на СПГ по икономика.


title: Временна организация и безопасност на движението

maintext:
Публикувана на: 30.12.2016г. 19 прегледа
Във връзка с подготовката и реализацията на празничната програма за посрещане на 2017-та година ще бъде въведена следната временна организация на движението за МПС:
На 31 декември /събота/ от 20,00 ч. до 03,30 ч. на 1 януари 2017-та година ще бъде затворена за движение ул. „Васил Левски“ в участъка от кръстовището с ул. „Христо Ботев“ до кръстовището с ул. „Бачо Киро“ /Студентски стол № 2/.


title: 121 фирми провери за месец Инспекцията по труда

maintext:
Публикувана на: 21.12.2016г. 288 прегледа
121 предприятия от целия регион са били обект на проверки само през последния месец от Инспекцията по труда във Велико Търново, информира ръководителят й инж. Невена Стефанова. Тя уточни, че по време на тях са обхванати индивидуалните трудови правоотношения на 4121 лица.
Проверени са договорите на 2790 души, които работодателят е длъжен да застрахова за риск от трудова злополука, както и изрядността на трудовите правоотношения на 136 трудоустроени и 23-ма с намалена работоспособност. При проверките са установени 454 нарушения на трудовото законодателство. 65 процента от тях доказват пропуски при сключване на трудовите договори, заплащането на труда, работното време и почивките, коментира инж. Стефанова. Тя сподели още, че от разкритите общо 293 нарушения по трудовите правоотношения най-много са свързаните със заплащането на труда – 24 процента. В резултат на извършените през ноември проверки от Инспекцията по труда във Велико Търново са предприети 447 принудителни административни мерки със задължителни срокове за изпълнение. Целта е предотвратяване и преустановяване на нарушенията на трудовото законодателство. През изминалия месец са санкционирани 20 работодатели.


title: Христина Узунова от Сухиндол прави шейни от… вестници

maintext:
Публикувана на: 23.12.2016г. 2 прегледа
Вече е направила 4 по заявка на четири фотостудия
Тя е Христина Узунова и живее в Сухиндол. Във Фейсбук обаче е „под прикритие“ и фигурира като „Сръчност и красота“. Така са я открили 4 фотостудия от областта, където вече има нейни шейни от вестници за декорации и за снимки на децата по Коледа. Всеки може да си поръча малка или голяма шейна или плетен ботуш във Фейсбук, казва 43-годишната г-жа Красота. За направата на голяма шейна са нужни около 3000 тръбички от вестници плюс самата технология, което коства около седмица изработка. Естествено, най-важни са вестниците, които познати и приятели носят в дома й в огромни количества. Детайлите на технологията Христина пази в тайна, но гарантира, че шейните не са бутафорни и стават за пързаляне.
„Тази година реших да радвам малки и големи с шейни и други плетени предмети, защото догодина ще бъде Годината на Петела, а той би харесал точно плетените неща. Същността на моето творчество се изразява в плетенето от хартия, абсолютно копие на изделията от ратан – по допир, усет и здравина са идентични. Правя го от три години, след като останах безработна. Преди бях химичен лаборант в „Ловико“, споделя г-жа Узунова. Неин помощник е съпругът и, който е хладилен техник, но тя го ползва като дърводелец за шейните и като момче за всичко. Имат син на 23 г., който учи авиотехника и технология в Долна Митрополия.
През зимата хората най-много се впечатляват от плетени шейни, а аз ги изработвам във всякакви размери, за малки и големи. Съвсем спокойно може да се сяда в тях, да се разхождате по пистите, да забавлявате така, както преди много години. Средните размери са по-скоро за семеен подарък под елхата. Какво по-хубаво от това да си получиш подаръка в шейна, която засилва вълшебството в празничната нощ. Най-малките са сувенирни и в тях се подаряват бижута. Който има възможност да направи подобен подарък, поднасянето му ще бъде уникално. Всички тези чудеса са изработени в основата си от дървена конструкция и това им гарантира здравината. Друг невероятен коледен ефект предизвикват нейните коледни ботуши.
Изработва ги от същия материал, във всякакви размери, а вътре може да сложите всевъзможни подаръци, като започнете от захарни бастунчета за най-малките, бутилки за семействата, та чак до големи подаръци. Друг вид подарък, който би зарадвал всяка подредена домакиня, е плетен поднос във всякакви варианти като цветове и форми и още много други предмети, които могат да се поръчат в страничката на „Сръчност и красота“.
Христина работи вкъщи, защото няма ателие. Както всички творци у нас, от изкуството си не може да храни семейство, но във всичко влага много сръчност, красота, любов и топлота, от които всеки дом ще заблести, казва още чаровната майсторка.
Нели СУКОВА
Сн. Фейсбук


title: Четирима нелегално пребиваващи сирийци са задържани на тир паркинг.

maintext:
Публикувана на: 30.12.2016г. 34 прегледа
На 29.12.2016г. около 01.00 часа в РУ П. Тръмбеш след сигнал от работник на турския паркинг в с. Куцина са установени мъж на 46 години и две жени на 42 и 19-годишна възраст. С тях е имало и тригодишно дете. Гражданите са задържани в РУ Полски Тръмбеш, предстои налагане на принудителни административни мерки по Закона за чужденците в РБългария.


title: Рапърът Ту Чейнс продаде най-скъпия и грозен коледен пуловер в света за 90 000 долара

maintext:
Публикувана на: 23.12.2016г. 7 прегледа
Американският рапър Ту Чейнс е продал най-скъпия коледен пуловер в света за 90 000 долара, съобщи Контактмюзик.
Хип-хоп изпълнителят е създал тематичната дреха съвместно с бижутерите „Avianne & Co“. През уикенда Ту Чейнс е качил в сайта Инстаграм снимка, на която позира с творението, окачено на манекен, поставен до коледна елха. Според придружаващото фотографията описание, уникалният черен пуловер със златен Дядо Коледа, 250 грама злато и 50 карата диаманти е не само най-скъпият, но и най-грозният.
Рапърът е призовал потребителите на Инстаграм да посетят сайта му, за да разгледат още снимки на уникалното творение.
Съдейки по надписа „продаден“ в сайта на Ту Чейнс, екстравагантният пуловер вече е намерил купувач.
Източник: БТА


description: За потребителите е важно да обърнат внимание на някои от следните акценти при избора и използването на фойерверките: На фойерверките производителят трябва

title: Полезни съвети за потребителя при избор и използване на фойерверки

maintext:
Много важно е всеки фойерверк да се придружава от инструкция за употреба, съставена от производителя на български език.
На фойерверките производителят трябва да е нанесъл трайно маркировка за съответствие – СЕ. Това показва, че фойерверките са произведени по европейските изисквания за безопасност.
За потребителите е важно да обърнат внимание на някои от следните акценти при избора и използването на фойерверките:
От инструкцията за употреба потребителят може да се информира за категорията на фойерверка, който трябва да бъде обозначен със следния код F1, F2, F3 и F4. Потребителят трябва да има предвид, че фойерверки от категория F4 са за професионална употреба и не могат да бъдат продавани на гражданите.
Важно е потребителят да знае, че в зависимост от категорията фойерверките са предназначени за използване само на открито, като за категория F1 могат да се използват и в помещения, и това задължително производителят го отбелязва върху етикета.
В инструкцията трябва да е указан начинът на употреба на фойерверка, включително и начинът на закрепване, ако е необходим, като се посочва и минималното отстояние на безопасност.


title: Обръщение на Маринета Кузманова Председател на Общински съвет Полски Тръмбеш

maintext:
Публикувана на: 23.12.2016г. 4 прегледа
Уважаеми жители на община Полски Тръмбеш,
Приемете от мое име и от името на Общински съвет Полски Тръмбеш нашите най-искрени пожелания за здраве, късмет и спокойствие във всеки дом, за благополучие и успехи във всяко Ваше начинание, за повече топлота и обич към ближния.
Да бъдем по-добри, състрадателни, честни и искрени. Да даряваме усмивки и протягаме ръце към онези, които имат нужда. Да вярваме в силата на доброто и с воля, здрав разум и общи усилия да подобрим живота в нашата община.
Нека добрите традиции, които сме наследили от нашите родители, се предават на поколенията след нас, за да пребъде България!
МИРНА, СПОРНА И ПЛОДОРОДНА 2017 ГОДИНА!
Маринета Кузманова
Председател на Общински съвет Полски Тръмбеш


title: Безснежни зимни празници; до вторник температурите ще вървят нагоре

maintext:
Публикувана на: 23.12.2016г. 3 прегледа
През нощта облачността ще бъде значителна. Ще духа слаб вятър от северната четвърт. Минималните температури ще бъдат между минус 5 и минус 2. За В. Търново се очаква минимална температура минус 4 гр. Преди обяд ще има променлива облачност с временни увеличения. След обяд облачността ще намалее до ясно време. Сутринта на места около водоемите ще има краткотрайно намаление на видимостта. Ще духа слаб вятър от северозапад. Максималните температури ще бъдат между 3 и 6. За В. Търново максимална температура 4 гр. Атмосферното налягане ще се задържи без съществени изменения. Над западните и централни части на Стара планина ще има променлива облачност. Ще духа умерен до силен вятър от север-североизток. Максималните температури на 1200 м ще бъдат около 1, а на 2000 м около минус 4 гр. На тази дата най-високата измерена максимална температура във Велико Търново е 20.7 през 2010 г., а най-ниската измерена минимална температура е минус 16.8 през 1957 г. Слънцето ще изгрее в 07 часа и 45 минути и ще залезе в 16 часа и 48 минути. Фаза на Луната: шест денонощия преди новолуние.
В събота ще има променлива до значителна облачност, ще духа слаб вятър от запад. Атмосферното налягане ще се понижава. В неделя ще има значителна облачност и ще духа умерен до силен вятър от запад-северозапад. В понеделник ще преобладава време с променлива облачност и умерен вятър. Атмосферното налягане ще се повишава. Във вторник и сряда ще има променлива облачност с временни увеличения до значителна и във вторник на места ще превали дъжд и сняг, като валежите ще бъдат незначителни. Ще духа умерен до силен вятър от северозапад. Атмосферното налягане ще се повишава. В четвъртък облачността ще намалее до незначителна и вятърът от северозапад ще отслабне. Атмосферното налягане ще се задържи високо.
До вторник времето постепенно ще се затопля, като най високи температури се очакват в понеделник и вторник. Минималните температури ще бъдат между 0 и минус 5. Максималните температури ще бъдат между 3 и 8. В края на периода – сряда и четвъртък, се очаква захлаждане и температурите ще се понижат с 3 – 4 гр. Минималните температури ще бъдат между минус 3 и минус 8. Максималните температури ще бъдат между 2 и минус 1.
Над западните и централни части на Стара планина в петък ще има променлива облачност. В събота и неделя ще преобладава време със значителна облачност. В понеделник ще има променлива облачност. Във вторник и сряда ще има значителна облачност, на места с превалявания от дъжд , над 1200 м от сняг. В четвъртък облачността ще намалее до незначителна. През целия период ще духа силен вятър от север-северозапад. Максималните температури на 1200 м. От петък до понеделник ще се повишават от 1 в петък до 4 – 5 в понеделник. Във вторник сряда и четвъртък температурата на 1200 м ще се понижи и ще бъде около минус 3 – минус 5. На 2000 м температурите през целия период ще бъдат с 4 – 5 по-ниски от тези на 1200 м.
НИМХ – Филиал Плевен, ХМО – В. Търново
Дежурен синоптик: Николай Ятански


title: Хиляди се събраха на Стоунхендж за зимното слънцестоене

maintext:
Публикувана на: 23.12.2016г. 7 прегледа
Повече от 5000 души, облечени като езичници и друиди, се събраха на британския древен паметник Стоунхендж да отбележат зимното слънцестоене, предаде Ройтерс.
Слънцето изгря над прочутия мегалитен паметник в графство Уилтшър, Северозападна Англия в 08:09 ч. по Гринуич, като отбеляза началото на най-късия ден от годината в Северното полукълбо.
Някои от хората свиреха на музикални инструменти, докато други пееха и снимаха изгряващото слънце, което ще осигури под осем часа дневна светлина днес.
От четвъртък до лятното слънцестоене през юни дните започват да стават по-дълги.
„Аз съм от Южна Африка, дойдох специално за слънцестоенето“, каза една от жените, облечена като вещица.
Източник: БТА


description: Много любители на чашката ще се почерпят добре още преди коледната пуйка да се е озовала на трапезата, пише в. "Дейли стар", позовавайки се на резултатите от

title: Милиони британци ще посегнат към чашката още в ранните часове на Коледа

maintext:
Публикувана на: 23.12.2016г. 3 прегледа
Много любители на чашката ще се почерпят добре още преди коледната пуйка да се е озовала на трапезата, пише в. „Дейли стар“, позовавайки се на резултатите от проучване, направено във Великобритания.
Допитването по поръчка на разработчиците на приложението Ubamarket разкрива, че милиони жители на Острова ще запиват още от ранните часове на Коледа. Част от анкетираните не крият, че ще „обърнат“ първата чашка още в осем часа сутринта.
Проучването показва също, че по-склонни да посегнат рано към чашката са мъжете. Практиката да се пие преди семейството да се е събрало около коледната трапеза ще завърши със скандал за един от петима анкетирани.
Отделно допитване, направено от технологичната компания Smarter, сочи, че на Коледа се изхвърлят до десет пъти повече храна, отколкото в обикновен ден. Фирмата отчита, че средно домакинствата изхвърлят в кошчето хранителни продукти на стойност около 65 лири. Храната, която най-често се озовава в кофата за боклук, е брюкселското зеле.
Източник: БТА


description: 22.12.2016 19.00 ч. "Коледа в бяло вълшебство" - Коледен гала концерт МДТ Голяма зала Велико Търново

title: Програма на МДТ „К. Кисимов“ за м. Декември


title: Първи блок ще санират в Павликени

maintext:
Публикувана на: 21.12.2016г. 247 прегледа
Търсят изпълнител за първия блок, който ще се санира в Павликени. Проектът за обновление на сградите върви бавно, тъй като множеството съсобственици са пръснати по всички краища на света и трудно могат да бъдат събрани, за да подпишат нужните документи, признават от местната администрация, с което обясняват защо досега е нямало ремонтирана сграда, независимо че проектите текат от две години. Първият блок, който ще се прави, се намира на ул. „Кирил и Методий“ в града. Той има 3 входа, на по 6 етажа всеки. Без да дадат нито стотинка, обитателите ще получат нови дограми, включително и в апартаментите си, ремонтиран покрив, качествена топло- и хидроизолация, реконструирани общи части и т.н. Около 800 хил. лв. ще струва ремонтът. В града има регистрирани 3 сдружения на етажните собствености. Това е едно от тях, а останалите също чакат финансиране на сградите им по програмата.


title: 18 дка спортен парк на „Качица“ ще е новото бижу на старата столица

maintext:
Публикувана на: 22.04.2016г. 3 878 прегледа
Финансирането е по новата програма „Региони в растеж“
ПЪРВИЯТ СПОРТЕН ПАРК В РЕГИОНА ПРАВЯТ НА МЯСТОТО НА ЦИРКОВАТА ПЛОЩАДКА ЗАД МАГАЗИН „БИЛЛА“ В РАЙОНА НА „Качица“ във Велико Търново. Вече е готов и проектът му, а „Борба“ за пръв път вади и визуализациите му. Теренът бе предоставен преди година на Община Велико Търново от държавата след дългогодишна кореспонденция и дела. Бъдещият парк ще е с площ от 18 дка. По думите на кмета Даниел Панов финансиране за обекта ще бъде търсено по новата оперативна програма „Региони в растеж“. Неотдавна той подписа договор за предоставяне на средства за целия програмен период на стойност 53 млн. лв. От тях 43 млн. лв. ще бъдат инвестирани в инфраструктурни проекти за зелена и достъпна градска среда. Съществена част от средствата отиват за паркове и 22 нови улици в старата част на града. Намеренията са да се облагородят зелени зони, които не са добре обгрижвани, но имат потенциал да се превърнат в атрактивни места за отдих на жителите на града.
ЗЕЛЕНА ПЛОЩ С МНОГО ВЪЗМОЖНОСТИ ЗА СПОРТ И ОТДИХ НА МАЛКИ И ГОЛЕМИ се предвиждат на „Качица“, като спортния парк ще наподобява и кокетния парк „Света гора“. В него са проектирани 6 спортни зони. Изграждат се и специални улеи за скейтборд и ролери, множество велосипедни алеи и даже малки водоеми, които ще позволяват практикуването и на корабомоделизъм, наред с детски спортни площадки, оборудвани със съоръжения за множество видове спорт. В бъдещия парк са планирани и няколко къта за домашни любимци, включително и специални чешми за животни. Всеки момент в съседство се отваря и първият голям плувен комплекс до Радиотехникума, който бе отдаден под наем от общината дългосрочно.
Снимка Светослав СТЕФАНОВ


title: Прецакали Павликени и Свищов да плащат прескъпо за отпадъците си, искат преразглеждане на договора

maintext:
Публикувана на: 05.02.2016г. 1 394 прегледа
53 лв. на тон им искат за депо на 116 км, във великотърновското струва 37 лв. на тон
ОБЩИНИТЕ ПАВЛИКЕНИ И СВИЩОВ, ПОДКРЕПЕНИ ОТ ЛЕВСКИ И БЕЛЕНЕ, ИСКАТ ПРЕРАЗГЛЕЖДАНЕ на договора с оператора на новото им депо за отпадъци заради силно надути цени, заяви специално за „Борба“ кметът на Павликени Емануил Манолов. Случаят е прецедент в страната. Според него изборът на компанията, която управлява новото сметище, е направен непрозрачно и без знанието на общините, които ще го използват. Договорът пък е подписан от временния кмет на Никопол Анелия Димитрова при неясни обстоятелства. Дамата е поела само за броени дни длъжността, докато трае кампанията за местните избори, обявила е процедурата единствено на сайта на общината и не е поканила нито един представител на останалите кметства. Така на конкурса се явява един-единствен участник – ДЗЗД „Екосорт Никопол“, с който е парафиран 5-годишен договор на стойност 6,7 млн. лв. При липсата на конкуренция компанията определя и доста солени цени. Така за сепариране и депониране на отделената фракция Павликени, Свищов и останалите общини трябва да дават от април по 53 лв. на тон без ДДС. „Само за сравнение за същата услуга на великотърновското депо ще се заплащат около 37 лв. за тон, което е почти два пъти по-евтино“, поясни Манолов и допълни, че друг голям проблем се явява и това, че практически отпадъците на община Павликени ще пътуват общо по 116 км до депото в никополското село Санадиново, а разходите също са за сметка на общините. „Законът е такъв, че през следващите 5 години ние трябва да караме сметта на 116 км в двете посоки и не можем да използваме комплекса във Велико Търново, където ни е много по-изгодно. По тази причина настояваме да бъде преразгледан договорът с оператора или да бъде направена нова процедура, която да се проведе прозрачно и при реална конкуренция“, заяви още местният управник.
Стилян НАЙДЕНОВ


title: „Етър-Стил” изпраща 2016 г. с осем национални състезатели и пълна кошница с отличия от първенства и турнири

maintext:
Публикувана на: 22.12.2016г. 65 прегледа
Осем състезатели на великотърновския клуб по спортна гимнастика „Етър-Стил“ са включени в националните отбори на страната, съобщи треньорката Калояна Крумова-Цончева.
Изборът е на база представянето им през годината в държавните първенства и участията им в международни състезания и турнири. Във възрастова група до 16 години са включени Виктория Николова, Христиана Йорданова и Симона Палазова. Виктория Николова от две години учи и живее във Франция, но продължава да се състезава на държавните финали за своя клуб. През 2016 година тя извоюва шампионска титла на прескок и три трети места в многобоя, смесена успоредка, греда и земна гимнастика.
Христиана Йорданова е със златен медал на прескок от международни състезания в Малта, Сърбия и турнира „България, Турция и Гърция”.
11-годишната Симона Палазова се представи силно при какичките и допринесе за отборната шампионска титла в международния турнир „България, Турция и Гърция”, а с представянето си в държавните първенства във възрастова група девойки младша възраст и за вицешампионската отборна титла на спортен клуб „Етър-Стил”. В индивидуалната надпревара се класира пета на земна гимнастика и седма на прескок и греда.
В националните отбори до 14 години са включени Мартин Василев и Валентин Пачев. Мартин Василев въпреки тежката си състезателна година във възрастова група юноши младша възраст успя да допринесе за третото отборно място на спортния клуб. В индивидуалното класиране от държавните първенства извоюва призови класирания в шампионата на отделните уреди.
Валентин Пачев се състезаваше във възрастова група момчета старша възраст. В индивидуалната надпревара се класира трети на кон с гривни, четвърти на висилка, шести на успоредка, седми на земна гимнастика и халки и осми на прескок. В националните отбори до 12-годишна възраст са Никол Иванова, Ивелина Димитрова и Кристина Димитрова. Никол Иванова за първа състезателна година във възрастова група момичета старша възраст направи фурор с участието си. Шампионска титла на прескок, вицешампионска титла в многобоя и на греда, вицешампионска титла в отборната надпревара, трето място на смесена успоредка и земна гимнастика. Нейната съотборничка и подгласничка Ивелина Димитрова спечели почетни места в индивидуалната надпревара от четвърто до осмо.
Най-голяма изненада с участието си в спортно-състезателния календар през 2016г. направи деветгодишната гимнастичка Кристина Димитрова – шампионка в многобоя от международно състезание в Малта, вицешампионка на греда и земна гимнастика там, шампионка в многобоя и насител на купа „България“ за 2016 г., шампионска титла на успоредка и трето място на греда и прескок от държавните финали.
На държавните финали гимнастиците на СК „Етър-Стил” взеха четири вицешампионски отборни титли, една трета отборна купа, две шампионски отборни титли и множество медали в многобоя и индивидуалните шампионати на отделните уреди в отделните възрастови групи. В спортния клуб работят трима треньори. Калояна Цончева, Петър Николов и Бажана Иванова. В резултат на техния спортен професионализъм „Етър-Стил“ се нарежда сред водещите клубове – членове на Българската федерация по гимнастика.


title: Полицаи показват на деца техники за защита и пътните знаци

maintext:
Публикувана на: 20.12.2016г. 115 прегледа
Малчуганите от полицейските детски управления в област В. Търново през изминалата седмица преговориха техниките на безопасно падане и усвоиха придвижването в бойна стойка. В последната седмица преди Коледа е предвидено децата да се срещнат с представители на религиозните общности в региона. Те ще ги запознаят с основните правила, традиции и догми в съответните религии и ще си припомнят традициите, съпътстващи един от най-големите християнски празници Рождество Христово.
Момичета и момчета от ОУ „Св. Иван Рилски” в с. Балван се срещнаха с представители на сектор „Пътна полиция” при ОД МВР – В. Търново. Срещата се проведе в новооткрития Център за превенция и спорт в селото и е част от инициативите, предвидени с цел осигуряване на компетентна и навременна информация в областта на безопасността на движението, насочена към една от най-уязвимата група участници в движението – децата. В специално оборудвания кът малчуганите имаха възможност да разгледат и да се запознаят с най-често срещаните пътни знаци, функцията на регулировчика, какви са основните правила, които всички участници в движението трябва да спазват.


title: „Елит Мес Минев - Родопа В.Т.“ пусна майсторска серия мезета

maintext:
Публикувана на: 23.12.2016г. 2 прегледа
УНИКАЛНА МАЙСТОРСКА СЕРИЯ МЕЗЕТА В ДУХА НА СТАРИТЕ ГОРНООРЯХОВСКИ И ТЪРНОВСКИ МАЙСТОРИ ПУСНА КОМПАНИЯТА „Елит Мес Минев – Родопа В.Т.“. Продуктите са без аналог у нас и вече завладяват пазарите в Германия, Франция и Англия, обясни търговският директор на компанията Хрисимил Колев. Някои от деликатесите зреят по 4 – 5 месеца и се предлагат покрити с бяла благородна плесен. Месата и подправките, от които се приготвят, са специално подбирани както по отношение на качеството, така и по произход. Това е и една от вкусовите им тайни. Естествени са и обвивките. От тази серия са майсторски луканки, пикантен деликатес, сушеница, филета, ролета, луканков салам, суджук и т.н. В Европа няма фирма, която да предлага нещо подобно.
„Рецептите, по които се правят, при нас са най-строго пазената тайна. Възродили сме и доста от тях, които са се изпълнявали от старите технолози на великотърновската „Родопа“. Смятам, че сме едно от малкото предприятия за преработка на месо, които налагат вкуса от миналото, когато продуктите се правеха без химия и изцяло по Българския държавен стандарт“, разказа още Колев.
Майсторските продукти вече са защитени в Испания пред Европейската комисия по марките, както и в родното патентно ведомство.
С. МАРИНОВ
Сн. Светослав СТЕФАНОВ


title: 29 декември е последния работен ден от годината за работа с граждани на дирекция „Местни приходи” при Община Г. Оряховица

maintext:
Публикувана на: 23.12.2016г. 10 прегледа
Паричен салон на дирекция „Местни приходи” при Община Горна Оряховица на 29 декември (четвъртък) ще работи с граждани от 8.30 ч. до 17.30 ч. без прекъсване. Поради годишно приключване, дирекцията няма да работи с граждани на 30 декември (петък).
Източник: Община Г. Оряховица


authors:
Юри Михалков
Боян Дуранкев
Васил Василев
Александър Симов
Юрий Борисов

title: В Алепо намериха цех на терористите за производство на химическо оръжие

maintext:
/Поглед.инфо/ Кореспондентите на агенция Sputnik Arabic посетиха фабрика на бойците в източен Алепо, където се е произвеждало химическо оръжие и заснеха видео в склада с компонентите за производството му, съобщи РИА "Новости“ в четвъртък (29 декември).
Произведеното от терористите оръжие в тази примитивна лаборатория е било използвано срещу мирното население и сирийските правителствени войски.
Боеприпасите, използвани от бойците по време на химическата атака над Военно-техническата академия "Хафез Асад“ в Алепо, по всяка вероятност са били приготвени именно в тази фабрика, заяви източник от сирийската армия, цитиран от РИА "Новости“.
Агенцията придава думите му, че компонентите за производство на химическо оръжие в Сирия се доставят от САЩ, а смесването се прави на място.
Руското Министерство на отбраната предаде на Дамаск заснетите доказателства за производство на химическо оръжие.
По-рано официални представители на националния орган на Сирия по изпълнение на Конвенцията за забрана на химическото оръжие Самер Абас представи на комисията доказателства за използвани от терористите забранени отровни химически вещества.
Експертите на Министерството на отбраната на Русия също потвърдиха факта, че от терористичните групировки са използвани забранени боеприпаси като бял фосфор и хлор.
ВИДЕО
Източник: РИА Новости
Стани приятел на Поглед.инфо във facebook и препоръчай на своите приятели


authors:
Васил Василев
Александър Симов
Юрий Борисов
Калин Първанов
Петър Волгин

title: Откриха свидетел на катастрофата на падналия Ту-154

maintext:
/Поглед.инфо/ Още преди откриването на черните кутии на падналия самолет Ту-154 по наказателното дело по случая се появи приоритетна версия, пише вестник „Коммерсант“.
Според нея, авио-лайнерът може би е паднал заради грешка на пилотите, които при излитането са извели Ту-154 при свръхкритичен ъгъл и с твърде ниска скорост. Поради това самолетът, вместо да набере височина, се е снижил към морето, опашката му се ударила в повърхността на водата, паднала е и потънала.
Засега обаче тази версия е потвърдена единствено от показанията на единствения очевидец, който е станал неволен свидетел на катастрофата. По данни на вестника става дума за служител на гранично-бреговата охрана, който в момента на аварията се е намирал в лодка в акваторията на Сочи.
Ту-154 се разби на 25 декември веднага след излитането си. На борда е имало 92 души – военни, представители на медиите, както и артисти от музикален ансамбъл, които е трябвало да поздравят за Нова година руските военни в авиобазата Хмеймим в Сирия. Към момента са открити телата на 13 от загиналите. Разследващите работят върху хипотези за технически проблем или човешка грешка като причини за катастрофата. Терористичен акт не се разглежда основна версия за инцидента.
Москва / Русия
Източник: БГНЕС
Стани приятел на Поглед.инфо във facebook и препоръчай на своите приятели


authors:
Калин Първанов
Петър Волгин
Александър Симов
Юрий Борисов
Нако Стефанов
Андрей Пантев

title: Путин: "Човек трябва да може да губи достойно"

maintext:
/Поглед.инфо/ Президентът на Русия Владимир Путин в петък (23 декември) даде годишната си пресконференция за руските и световните медии. Осъден украински режисьор, имотното състояние на държавните служители и плановете за предстоящите избори – за това и други теми в кратки цитати от изказванията на президента.
За надпреварата във въоръжаването
"САЩ започнаха да говорят, че са най-мощните. Да, това е така, и ние не го оспорваме. Просто казваме, че сме по-силни от всеки потенциален агресор. И това е всичко".
"До съвсем неотдавна американците седяха в нашите ядрени заводи и гледаха как правим (оръжие) – никой не е забравил, нали? САЩ се оттеглиха договора за противоракетна отбрана. Така че не ние измислихме това, принудени сме да реагираме на тези предизвикателства".
"Русия действа в строго съответствие с всички международни договори, свързани с ядрените сили, включително СНВ-3".
За президентските избори в Русия през 2018
Провеждането на предсрочни избори е "възможно, но не е целесъобразно".
"Ще му дойде времето, ще следя какво се случва в страната и в света, изхождайки от това какво сме направили и какво можем да направим. Тогава ще бъде взето решение за моето участие или неучастие".
За изборите в САЩ и демократите
" Действащата администрация и ръководството на Демократическата партия на САЩ се опитват да обяснят всички свои неуспехи с външни фактори... В тази връзка у мен възникват въпроси и някои съображения. Демократическата партия загуби не само президентските избори, но и изборите в Сената, където Републиканците са мнозинство; в Конгреса, където Републиканците са мнозинство. Какво – и за това ли ние сме виновни? Те имат системни проблеми. Човек трябва да може да губи достойно".
"Демократическата партия явно е позабравила корените на своето име. Наглото използване на административен ресурс, призивите към електорите да не се подчиняват на вота на избирателите – това е лошо".
"Фактът, че значителна част от американските избиратели подкрепят президента на Русия, не отдавам на моята личност. Това значи, че представата за света на сериозна част от американския народ съвпада с традиционните ценности на Русия... Може би Рейгън би се зарадвал, че Републиканците побеждават. И на Доналд Тръмп би се зарадвал. Макар че никой не вярваше, освен ние с вас, че Тръмп ще победи. А видните демократи биха се преобърнали в гроба. Това е така!".
За Украйна и осъдените украинци
"Всичко трябва да се промени наистина, а не да се издигат собствени ограничения и условия".
"Нормандският формат действително работи вяло, но друг формат няма".
"По повод задържаните на журналисти и режисьори (става въпрос за украинския режисьор Олег Сенцов, осъден в Русия на 20 години затвор за подготовка на терористичен акт в Крим) Те трябва да се занимават само с едно – журналистика и филми. Никой няма желание да задържа режисьори и журналисти. Но какво да правим, ако един режисьор се е готвил да извърши терористични актове? Да го пуснем, само защото е режисьор? Първо да пуснем режисьора, а после кадровите разузнавачи? Да пуснем едни, а утре да дойдат други?".
За руско-турските отношения и убития посланик
"Това, безусловно, е покушение срещу Русия и руско-турските отношения. Честно ще ви кажа – скептично се отнасям към тезата, че нашият самолет (бомбардировача Су-24) е свален по заповед на турското ръководство. Но сега започвам да си променям мнението. Вече ми се струва, че всичко е възможно. Проникването на деструктивни елементи в силовите структури на Турция носи дълбок характер".
За обвиненията от властите в САЩ в кибератаки
"Губещата страна търси виновни извън себе си. По-добре да търси тези проблеми в себе си. Някакви хакери разкрили пощата на ръководството на Демократическата партия. И както каза избраният президент (Доналд Тръмп): "А кой знае какви хакери са го направили?". Може те да не са в Русия, може да са лежали на дивана в друга страна".
За WADA и допинговия скандал
Путин каза, че не помни фамилията на бившия началник на Руската антидопингова агенция (РУСАДА) Григорий Родченков, който стана главен информатор по делото за допинга и отбеляза, че Родченков е работил в Канада, а след това бил назначен в Русия на доста висока позиция, след което "е мъкнел в страната всякакви боклуци" от Канада. "Превърнал е това в свой бизнес, принуждавал е спортистите да вземат, а тези, които отказвали – като плувците – наказвал със санкции".
"Не смятам ,че съм в право да давам оценки на дейността на WADA – това е работа на Международния олимпийски комитет. Но съм убеден, че тази дейност трябва да бъде прозрачна – кого проверяват, какви са резултатите и какви са предприетите мерки. Какво е това, някаква отбранителна сфера?! А защо се прави в закрит режим? Не разбирам".
За журналистическите разследвания на топ-мениджъри и държавни служители
"Сега за строителството на внушителни недвижими имоти. Съгласен съм с вас, трябва да бъдат по-скромни (държавните служители). Надявам се, че ще ме чуят. Трябва да се разбира в каква страна живеем и да не се дразнят хората".
"При мен често идват и говорят за журналистически терор, че преследват децата им. Обръщам се към вас, журналисти: трябва да сте точни, да не нахлувате в личния живот. Всичко трябва да се прави с мярка".
Източник: Руски дневник
Стани приятел на Поглед.инфо във facebook и препоръчай на своите приятели


authors:
Александър Симов
Юрий Борисов
Петър Волгин
Нако Стефанов
Андрей Пантев
Румен Петков

title: ЦРУ изчислило смъртта на Ким Чен Ир

maintext:
/Поглед.инфо/ Централното разузнавателно управление (ЦРУ) на САЩ и южнокорейското разузнаване са успели да получат през 2008 г. компютърни снимки на мозъка на покойния севернокорейски водач Ким Чен Ир и са изчислили точно, че ще живее максимум 3-5 години.
С такова твърдение излиза днес японският вестник "Асахи", позовавайки се на информирани източници.
През август 2008 г. Ким Чен Ир е претърпял инсулт и за лечението му са били извикани френски и китайски лекари. Те са се справили успешно и през октомври той се връща към задълженията си. Вестникът не посочва по какъв начин направените тогава снимки на мозъка му в резултат на компютърна томография са попаднали в разузнаването на САЩ и Южна Корея. "Асахи" твърди обаче, че те са позволили да се изследва в детайли здравето на севернокорейския лидер. Направен бил изводът, че в рамките на 3-5 години Ким Чен Ир ще получи нов инсулт, който едва ще преживее.
Според КНДР, Ким Чен Ир умира на 17 декември 2011 г., 3 години и 4 месеца след инсулт. Ръководството на страната бе поето от неговия син Ким Чен Ун. /ТАСС
Вашингтон / САЩ
Източник: БГНЕС
Стани приятел на Поглед.инфо във facebook и препоръчай на своите приятели


title: Терористът от Берлин е пътувал през Лион

maintext:
/Поглед.инфо/ Кадри от видеонаблюдение потвърждават, че нападателят от Берлин, който уби 12 души в германската столица на 19-ти декември, е пътувал през френския град Лион.
Анонимен източник на френските власти е съобщил, че човек, който съответства на убиеца, е бил забелязан в следобедните часове на 22-ри декември на гарата в Лион. Той е бил облечен с шапка и е носил раница.
Следователите все още се опитват да определят как 24-годишният Анис Амри е бил в състояние да напусне германската столица, за да достигне до Франция и след това Италия.
Амри е във фокуса на четиридневно издирване в цяла Европа, преди да бъде застрелян на 24 декември от полицията в Милано по време на престелка с нея./АФП
Париж / Франция
Източник: БГНЕС
Стани приятел на Поглед.инфо във facebook и препоръчай на своите приятели


title: „Газпром“ е готов на 100% за доставка на газ през „Турски поток“

maintext:
/Поглед.инфо/ През 2016 г. „Газпром“ е завършила създаването на мощности за подаване на газ по тръбопровода „Турски поток“ и готовността на руската страна за доставки е 100%.
През втората половина на 2017 г. ще започне строежа на газопровода в Черно море, съобщи днес председателят на управителния съвет на компанията Алексей Милер.
Той заяви днес, че компанията успешно ще продължи работата по реализирането на „Турски поток“. По думите му вече са получени необходимите разрешения и съгласия, за да може през втората половина на 2017 г. да започне поставянето на тръбите по дъното на Черно море. „През тази година Русия е завършила създаването на мощности за подаване на гориво на територията на Русия, категоричен беше той. /ТАСС
Москва / Русия
Източник: БГНЕС
Стани приятел на Поглед.инфо във facebook и препоръчай на своите приятели


authors:
Васил Василев
Юри Михалков
Александър Симов
Юрий Борисов
Калин Първанов
Петър Волгин

title: Кери: Програмата за заселване на Израел заплашва бъдещето на страната

maintext:
/Поглед.инфо/ Американският държавен секретар Джон Кери предупреди, че програмите за строителство на Израел в Западния бряг застрашават както надеждите за мир с палестинците, така и собственото бъдеще на страната като демокрация.
Това заяви дипломатът по време на своя реч, в която представя политиката на настоящата американска администрация спрямо решението на конфликта.
Кери предупреди още, че с действията си Израел тръгва по път, водещ до „постоянна окупация“ на териториите, населявани от палестинци.
„Днес има сходен брой евреи и палестинци, живеещи между р. Йордан и Средиземно море“, заяви държавният секретар. „Те имат избор. Те могат да живеят заедно в една държава или да се разделят в две държави“, допълни той.
„Тук обаче се намесва фундаменталната реалност – ако изборът е една страна, то Израел може да бъде или израелска, или демократична държава, но не и двете, и никога няма да е изцяло в мир“, каза Кери.
Той отправи критика към политиката за заселване на Израел с думите „никой, който мисли сериозно за мир, не може да игнорира реалната заплаха, която заселването представлява за мира“. Дипломатът посочи още, че проблемът надхвърля програмата за заселване, тъй като тенденцията показва, че се правят усилия Израел да поеме контрола върху Западния бряг и да предотврати каквото и да е било палестинско развитие там.
“Дневният ред на заселването определя дневния ред на Израел. И тяхната заявена цел е ясна: те вярват в една държава“, заяви той.
Държавният секретар също така настоя двете отделни държави на израелците и палестинците трябва да се простират на териториите, заемани преди Шестдневната война през 1967 г. Той допълни също, че „еквивалентна размяна“ на територия би могла да промени границите, но само при взаимно съгласие.
В същото време Йерусалим трябва да бъде признат като столица на две държави и държавите, които не признават Израел като еврейска държава, трябва да го направят.
Обяснявайки решението на Вашингтон да не наложи вето по време на гласуването в Съвета за сигурност на резолюция, осъждаща израелското строителство в Йерусалим, държавният глава заяви, че „гласуването в ООН беше за запазване на решението с две държави“.
„Зад това заставаме – бъдеще за Израел като еврейска и демократична държава, живееща в мир и сигурност редом до своите съседи“, заяви той.
По думите на държавния секретар решаването на израелско-палестинския конфликт със създаване на две държави „е единственият начин да се постигне справедлив и дълготраен мир между израелците и палестинците“, предупреждавайки, че подобно решение е „сериозно застрашено“. /АФП
Вашингтон / САЩ
Източник: БГНЕС
Стани приятел на Поглед.инфо във facebook и препоръчай на своите приятели


authors:
Боян Дуранкев
Васил Василев
Юри Михалков
Александър Симов
Юрий Борисов
Калин Първанов

title: Нечовешки цинизъм

maintext:
/Погед.инфо/ Вижте тази карикатура на "Шарли Ебдо". Текстът е: "Репертоарът на хоровете на червената армия се разширява".
Отдавна не съм се сблъсквал с по-голяма простотия.
Не, това не е простотия, това е нечовешки цинизъм; това е долна извратеност; това е неспасяемо падение; това е миазма.
"НЕ СЪМ ШАРЛИ"!
Моля се никога в умовете на моите деца, на моите внуци, на моите приятели, на моите познати, да не се вясва и сянка от такава отврат.
А на авторите, какво да кажа... Ако кажа "животни", това ще е обидно за животните.
Източник: Поглед.инфо
Стани приятел на Поглед.инфо във facebook и препоръчай на своите приятели


title: САЩ гонят 35 руски дипломати

maintext:
/Поглед.инфо/ САЩ отпращат от страната 35 руски дипломати, предаде Ройтерс като се позова на представител на американската администрация.
Според агенцията те са обвинени в нарушение на дипломатическата дейност.
Дипломатите, които работят във Вашингтон и Сан Франциско ще трябва да напуснат САЩ до 72 часа.
по разпореждане на американските власти ще бъдат закрити дипломатическите представителства на Русия в Мериленд и Ню Йорк, които са нарочени, че са използвани за разузнавателни цели. /РИА-Новости
Вашингтон / САЩ
Източник: БГНЕС
Стани приятел на Поглед.инфо във facebook и препоръчай на своите приятели


authors:
Александър Симов
Юрий Борисов
Калин Първанов
Петър Волгин

title: Адам Загаевски: Политиката не е останала в миналото

maintext:
/Поглед.инфо/ Интервю на Юлия Владимирова с Адам Загаевски, поет, есеист и прозаик, един от най-значимите полски съвременни поети, ярка фигура на „Поколението 68”. Загаевски бе в София в рамките на Международния литературен фестивал.
Господин Загаевски, Вие сте част от „Поколението 68”, бил сте повлиян от младежките протести и Новата вълна, левите интелектуалци, търсенето на социална справедливост, свобода, обръщане към малкия човек. Вярвате ли, че днес литературата, а и защо не всички изкуства, могат да направят подобна революция? Има ли такава енергия в интелектуалния елит или по-скоро той е изчерпан откъм критичност към света?
Не. Аз за съжаление съм доста скептичен. Ако си активен творец, художник, писател, музикант, тогава имаш различни възможности и сам можеш да избереш динамиката, в която твориш. Важното е обаче какво ще сътвориш. Думата сътворение е красива дума, но само Бог може да сътвори нещо, ние по-скоро се опитваме да имитираме Бога в опитите си да сътворим. Но има различни нива на активност, с които човек може да достигне до нещо – чрез своята демократична ангажираност, но не и чрез своите творби. Чрез политическата активност – да, но не чрез творбите, по-скоро около тях.
В поезията Ви по дълбоко интимен начин се усеща политическото. Трябва ли поезията да бъде политически ангажирана и какво е политическото днес, ако приемем, че по-скоро вече живеем в един постполитически свят? Изобщо има ли политическо или всичко е сведено до спектакъла, шоуто. Сещам се за стихотворението Ви „Маймуни”, в което маймуните са взели властта, речите им са хаотични, скудоумни и вече никой не ги слуша.
Имам съмнения по отношение на постполитическия свят. Мисля, че политиката се завръща. Нека видим многолюдните протести във Варшава – повече от сто хиляди души излизат на улицата и участват в тези протести. Не мисля, че това е спектакъл, а съвсем реална истинска политика. И това е един сблъсък в условията на демокрацията. Когато бях по-млад, аз пишех много политически творби, не че сега се опитвам да ги пренапиша, но сега има зрънце политика, зрънце етични въпроси във всичко, което пиша. В Полша бях обвиняван, особено през 80-те години, че съм обърнал гръб на политиката, че вече не се занимавам с тази тема, но не мисля, че това е точно така. В Полша смятат, че аз непрекъснато променям възгледите си, но приятелите ми в САЩ твърдят, че съм си всъщност същият. Разбирам какво имате предвид с този въпрос, но мисля, че огромната демонстрация на популизъм, поне от страна на онези, които го подклаждат, може и да е фасада, спектакъл, но онези, които са против популизма определено не са актьори. Заради това мисля, че тук има някаква асиметрия. Аз не смятам, че политиката е останала в миналото. В много европейски общества има действителен страх, хората наистина се боят от това, което се наблюдава в политическия популизъм.
Може ли поезията да бъде оръжие срещу тези процеси?
Не точно. Спомням си, че когато бях по-млад, пишех стихотворения, които са силно политически, съвсем открито. На един по-късен етап някак се отказах от ранната си поезия като по-скоро наблегнах на по-късната си поезия. При мен дойде един човек и ми каза „Не го правете, защото когато бях млад, Вие страшно много ми помогнахте и с Вашата поезия аз станах дисидент. Вие ми помогнахте да се боря с комунистическия режим.” Така че, не знам, може би на теория поезията помага. Но не знам дали реално.
Какво мислите за случващото се в Полша и как полският интелектуален елит го коментира и критикува? Успява ли да зададе смислена посока на критиките?
В образованите класи критиката е много явна, 90% от интелектуалците са силно критични. Държавата и новото правителство се опитват да ограничават гражданските свободи и то по един много очеваден начин. Те се опитват да се обвържат и с католицизма и то с глупавата част от католицизма и католиците. От друга страна това, което ми помага да оцелея е, че не съм сам в това критично отношение, защото винаги когато в театър се появят представители на властта, те биват освирквани. Така че властта определено се сблъсква със силно критичното отношение на артисти, творци, учени, членове на академичната общност, съдии. Преди десет дни имаше конгрес на адвокатите в Краков, имам приятел адвокат, който ме покани да отида, каза че ще бъде интересно да присъствам. Всеки път, когато се появеше председателят на Върховния съд, срещу когото в момента правителството е с много ясни позиции, този човек винаги беше посрещан с бурни овации. И затова смятам, че на правителството няма да му бъде толкова лесно да се наложи.
Вашият сънародник Зигмунт Бауман обяви новия си проект „Ретротопия”, в който идеята е, че обществото днес иска да се върне към миналото си, защото настоящето и бъдещето са все по-несигурни, неясни, обречени на тероризъм и финансови и икономически кризи. Ето защо силните държави и засилването на границите привличат мнозина европейци. В този смисъл на Вас като поет иска ли Ви се да живеете в миналото?
Не, не искам да живея в миналото, но бих искал да знам повече за миналото, да го познавам. Винаги имам чувството, че не съм достатъчно образован и не знам достатъчно, например не чета старогръцки. Бих бил много щастлив, ако можех да чета Платон в оригинал. Има толкова много мъдрост в древните текстове, но както казах, не бих искал да се връщам назад, искам да бъда тук днес, но да имам перспективата на миналото. Не виждам лошо в това хората да се връщат към великите личности в изкуството от миналото. Не бих искал да игнорирам настоящето, както и бъдещето. Разбирам несигурността, която ни обгражда, но не можем просто да се скрием, трябва да се изправим пред проблемите и да се борим за решаването им.
Вие сте роден в град Лвов, Западна Украйна. Какво Ви е мнението за конфликта, който отприщи нова Студена война – от една страна Западът, който искаше да превърне Украйна в собствена сфера на влияние и от друга страна Русия, която пък не отстъпи на интересите си. Случаят беше придружен с ужасна пропаганда, трудно ли е в такива събития да търсим истината днес?
За украинците може би наистина е много трудно, но за наблюдателите всичко е кристално ясно. Руснаците искат да имат своето влияние там и за тях е изгодно да подкрепят тези центробежни сили. Аз самият не се намирам в Украйна, пожелавам всичко най-добро на украинците, но за съжаление нищо не мога да направя. Преди две години бях там на едно литературно четене в град Лвов, което беше предназначено за полска аудитория и ми казаха: „Вие сте поетът на Лвов”. Аз разбира се казах, че това не е така. Имам около пет стихотворения, посветени на Лвов, но си оставам аутсайдер. Поляците винаги са искали да принадлежат повече на Запада, макар да са солидарни със славянската общност.
Казват, че сте поет на разочарованието от Човека, българският поет Марин Бодаков казва за Вас, че сте поет, възпяващ края на Свещеното у човека. Пред пустиня ли е изправен последният човек на Ницше, въобще какво бъдеще ни очаква?
В живота си съм имал и малко по-утопични моменти. Като дете вярвях в комунизма, след това тази вяра изчезна, изгубих я. През 1989 г. бях голям оптимист, че пред нас е новият свят. Оказа се обаче, че светът си е все така стар, както винаги си е бил и че той винаги ще си бъде такъв. Също така, че има много хора, които са ужасни и че има много глупост, от която няма как да се отървем. По отношение на святото то продължава да съществува, въпреки, че с него може много да се злоупотребява. За последния човек на Ницше, познавам много „последни човеци”, но не мисля, че Ницше като цяло ни дава добри съвети, защото от него произлиза идеята за свръхчовека, която не е много добра.
Източник: a-specto
Стани приятел на Поглед.инфо във facebook и препоръчай на своите приятели


title: 17-годишен хакер проникна в сайта на визовия отдел на Русия в САЩ

maintext:
/Поглед.инфо/ Неизвестен хакер твърди, че е успял да проникне в баата данни на руския визов център в САЩ. Той бил получил достъп до информация за американци, подали заявления за руска виза.
Това съобщи сайтът Buzzfeed , основавайки се на думите на самия хакер.
В подкрепа на своите твърдения, той показал пред журналисти снимки на изображенията от екрана на своя компютър. На тях се виждат имена, фамилии, електронни пощи, адреси и телефони на десетки хора. Петима от тях потвърдиха пред Buzzfeed, че наистина са кандидатствали за американски визи. Самият хакер с псевдоним "Капасткий", заявява, че принадлежи към групата „Хакери на новия свят“ и че е на 17 години. Той уверява, че не е действал злонамерено, а е искал администраторите по-надеждно да защитават информацията. Той е разказал подробно пред системниа администратор на сайта, как е успял да проникне. /ТАСС
Вашингтон / САЩ
Източник: БГНЕС
Стани приятел на Поглед.инфо във facebook и препоръчай на своите приятели


authors:
Петър Волгин
Нако Стефанов
Андрей Пантев
Александър Симов
Румен Петков

title: Путин разпореди подготовката за 100-годишнината от Руската революция през 1917 г.

maintext:
/Поглед.инфо/ Президентът на Русия Владимир Путин разпореди на властите да започнат приготовленията за отбелязването на 100-годишнината от Руската революция през 1917 година, съобщава Newsweek.
Събитията през 1917 година имат двусмислен статут в съвременна Русия, след като бяха отбелязвани като триумф на работническата класа и национален празник по време на съветския период, приключил преди две десетилетия и половина.
Годината е свързвана с две революции в Русия - една през февруари, когато царската фамилия Романови е свалена и втората през ноември, когато болшевиките начело с Владимир Ленин поемат властта.
Въпреки че често се разграничават като две отделни събития в руската история, в други държави често се обединяват. Макар че революцията на болшевиките не се отбелязва официално в днешно време от руското правителство, все още често се празнува от Комунистическата партия в Русия.
Във връзка с предстоящата 100-годишнина следващата година Путин е разпоредил на Министерството на културата да помогне за организирането на събитията, с които ще се отбележат двете революции, се казва в съобщение на Кремъл.
Ведомството ще помогне на Руското историческо общество, чиито организационен комитет има месец да представи план за дейностите по отбелязването на годишнината.
По-рано тази година руските комунисти организираха голяма манифестация в Москва по повод годишнина от Октомврийската революция, но руското правителство нямаше участие.
Все още не е ясно дали Путин или представители на правителството ще участват в честванията следващата година.
Източник: Newsweek
Стани приятел на Поглед.инфо във facebook и препоръчай на своите приятели


title: През 2017 г. Русия я очакват победи на енергийния и дипломатическия фронт

maintext:
/Поглед.инфо/ По време на веселите тържества, подгрявани от водката, в Москва и нейните околности, Владимир Путин вероятно вдига тост за изминалата 2016 г. и особено за месец декември. Каквато и да беше, добра или лоша, изминалата година беше важна лично за този лидер с железни юмруци, за този енергиен цар и любим „главен злодей” на западните средства за масова информация.
Почти през цялата година Русия постоянно беше източник на страх за Запада, което предполагам, доставяше голямо удоволствие на Путин. Но през декември годината му поднесе щедри подаръци в трите най-враждебни направления. През последната седмица на 2016 г. Япония, Катар и Америка направиха великолепни подаръци на Русия. По този начин те потвърдиха бъдещите победи на Москва в дипломатическите и енергийни игри през 2017 година.
Двудневната визита на Путин в Япония преди две седмици е стимул за всички, които имат намерение да правят бизнес с Русия през следващата година. В хода на срещата бяха подписани 60 икономически споразумения, 23 от които са енергийни договори между руската държавна нефтена компания „Роснефт” и конгломерат от японски компании. Милиарди долари ще циркулират между Япония и Русия в бъдеще. Те ще се използват главно за добив на нефт, за строителство на още един завод за LNG в Сахалин, а също така и за строителство на газопровод до остров Хокайдо. На пръв поглед дори само тези сделки свидетелстват за успеха на проведената среща. Но освен всичко друго, в това посещение се крие и ключът към водещата роля на Русия в глобалната дипломатическа и делова сфера през 2017 г. До своето първо посещение в Япония за последните 11 години, Владимир Путин се е срещал с премиера Шиндзо Абе минимум 15 пъти на различни международни срещи. Изглежда, че Абе наистина е имал желание за провеждането на такава двустранна среща в родината си. Причината за това са два сложни въпроса, които не му дават спокойствие, както в личен, така и в политически план.
Първият е свързан с териториалните разногласия между Япония и Русия по повод на спорните острови, разположени в близост до Хокайдо, които Япония нарича „Северни територии”. Абе има прекрасна възможност да накара Русия да започне да обсъжда възможното им предаване на Япония. Токио отдавна настоява за правото си на суверенитет върху тези острови завзети от Съветския Съюз по време на Втората световна война.
Този спор продължава да бъде пречка и пред подписването на мирен договор между страните, което е вторият въпрос, който не са обсъждали формално от 1956 г. Абе остана огорчен, че руснаците си заминаха без да направят нищо конкретно по тези два въпроса. Освен това, много хора определиха отказа на Путин да се възползва от гостоприемството на Абе като неуважение – Путин не пожела да посети горещия извор и да приеме като подарък кучето, което беше допълнение към вече нанесената рана. Японските средства за масова информация оцениха това като неуважение към неофициалния дипломатически протокол и като явно унижение на техния премиер. Но Путин майсторски играеше на ръба и наблюдаваше своя японски колега без да мигне, изпитвайки удоволствие от перспективата да пооскубе оперението му. Всъщност той дойде и си отиде, поставяйки своите условия, без да поема ангажименти в угода на поканилата го страна повече от това, което беше необходимо.
Но по-важно е, че тази среща помогна на Путин да си създаде шаблон за своите действия през 2017 г. Тя позволи на Путин да установи основополагащите правила по отношение на това как Русия възнамерява да действа в съответствие със своята политика през новата година. Погледнато отблизо, решението на Абе да покани на гости Путин, даже с риск да наруши въведените по отношение на Москва санкции след анексирането на Крим, свидетелства за стратегическата слабост на Япония, а така също и за отчаяното й желание да подобри отношенията си с Русия. Япония, например има съществена изгода от руския енергиен импорт, който включва нефт и LNG. Близостта й с Русия позволява доставките да се осъществяват за няколко дни, докато на другите вносители са им необходими няколко седмици. Това дава на Токио възможност да взима решения относно количествата и цените на енергийните ресурси в много кратки периоди от време. За четвъртата икономика в света проблемът с доставките и цените на горивата може да има парализиращ ефект и ефект върху енергийната й сигурност.
Победата на Тръмп на президентските избори в САЩ предизвика стратегическо объркване в Япония. Той лансира идеята Япония и Южна Корея да притежават ядрено оръжие, а не да разчитат на помощта от Америка срещу евентуален агресор. Но въпреки че тези изказвания бяха опровергани, Тръмп изпрати ясно послание към старите съюзници на Вашингтон. Той обяви за държавен секретар бившия глава на ExxonMobil Рекс Тилърсън, който е истински подарък от Вашингтон за Русия точно преди края на 2016 г. Добре известните връзки на Тилърсън с Путин и обкръжението му значително ограничават възможностите на Япония да бъде посредник между Америка и Русия.
Третият важен момент в засилване на влиянието на Русия се случи в началото на декември в Катар. Възобновяването на контактите между двете страни, заемащи противоположни позиции в сирийската гражданска война, е под формата на сътрудничество в сферата на енергийните сделки. Инвестиционният фонд на Катар Qatar Investment Authority заедно с компанията Glencore, търговец на суровини, подписаха споразумение за придобиване на 19,5% от акциите, голямо парче от баницата, на държавната „Роснефт”. Според изпълнителния директор Игор Сечин, тази приватизационна сделка е най-голямата в цялата история на Русия. Сделката на стойност 11,3 милиарда долара е помощ за руската икономика, страдаща от ниските цени на нефта, икономическата волатилност и санкциите на САЩ. За Катар това е златна възможност да придобие голям брой акции в една от най-големите нефтени компании в света и така да осъществява контрол върху флуктуациите на нефтения пазар. В същото време сделката направи възможен и дипломатическия компромис с Русия, която стана надежден съюзник на Катар в сирийската гражданска война. При тази ситуация бъдещето на Башар Асад като президент на Сирия не буди никакви съмнения. Някои експерти разглеждат сделката на Катар с руската „Роснефт” като свидетелство за прагматизма на Катар във външнополитическите отношения. Обаче, безспорно е, че този прагматизъм е в полза на Русия и на нейната глобална демонстрация на сила. Победата на Тръмп вече даде сигнал за промяна по отношение на политическите и икономически перспективи на Русия. Добавете към това многомилиардните доларови енергийни сделки заедно с мълчаливото, одобрително кимане с глава на Япония и Катар и ще получите една Русия, която през новата година ще има възможност да води играта от позицията на велика сила.
Автор: Ништа Чаг
Източник: Forbes
Източник: a-specto
Стани приятел на Поглед.инфо във facebook и препоръчай на своите приятели


title: Лондон готви Камерън за генерален секретар на НАТО

maintext:
/Поглед.инфо/ Великобритания може да издигне кандидатурата на бившия министър-председател Дейвид Камерън за поста генерален секретар на НАТО. Това съобщава лондонският вестник „Дейли мейл“.
След референдума за членство на Великобритания в Евросъюза министърът на отбраната Майкъл Фалън заяви, че след Брекзит Обединеното кралство ще играе още по-активна роля в работата на НАТО, припомня изданието. Привържениците на Камерън в правителството смятат, че Лондон само ще спечели от завръщането на бившия премиер в голямата политика. Те дадоха да се разбере, че Камерън, който в момента печели по 2000 паунда на 1 минута лекции, е готов да обсъди въпроса за номинирането му за висок пост. Изданието посочва, че необлагаемата с данъци заплата на генерален секретар на НАТО достига 260 624 евро.
За да има шанс кандидатът, той още сега трябва да обяви своите позиции по най-важните проблеми на сигурността. За целта трябва да използва такива значими форуми като Мюнхенската конференция по сигурността и Форума в Давос, които се провеждат в началото на всяка година.
Дейвид Камерън беше министър-председател на Великобритания почти 6 години от 2010 до 2016 и 11 години бе начело на Консервативната партия /2005-2016/. Като активен привърженик на евроинтеграцията той се отказа от двата поста, след като мнозинството от британците гласуваха на референдум през юни за излизане на Обединеното кралство от ЕС.
До момента трима британци са заемали поста генерален секретар на НАТО. Това са Хастингс Исмей /1952-1957/, лорд Питър Карингтън /1984-1988/ и лорд Джордж Робъртсън /1999-2003/. Мандатът на настоящия генерален секретар Йенс Столтенберг изтича през 2018 г. Ако имат желание, страните-членки на алианса могат да удължат неговия мандат с още една година, но през 2019 г. при всички положения постът ще се окаже вакантен. /ТАСС
Лондон / Великобритания
Източник: БГНЕС
Стани приятел на Поглед.инфо във facebook и препоръчай на своите приятели


title: Почти целият хор "Александров" е загинал в катастрофата на руския Ту-154

maintext:
/Поглед.инфо/ На борда на злополучния руски самолет Ту-154, който се разби в Черно море тази сутрин, се е намирал почти целият състав на хора към Ансамбъла за песни и пляски "Александров", с изключение на трима солисти, предава ТАСС в неделя (25 декември).
Главният солист на хора Вадим Ананиев не пътувал със самолета заради децата си, съобщава Газета. Ру.
"Наскоро ми се роди дете и сега в семейството ми има три малки деца. Помолих ръководителя на ансамбъла да не пътувам. Освен това за утре имахме планирано изпълнение, затова решиха да оставят мен и останалите двама солисти - Валерий Гавва и Борис Дяков. А всички останали от хора излетяха", разказа Ананиев.
Той допълни, че от оркестъра трябвало да летят само музикантите, които свирят на баян а балалайка.
Самолетът на Министерството на отбраната на Русия Ту-154 с 84 пътници на борда и 8-членен екипаж излетял от летище Адлер в Сочи на 25 декември в 5,20 ч. московско време и катастрофира седем минути след излитането в Черно море. Сред загиналите са и деветима журналисти от Първи канал, НТВ и тв канал "Звезда". На борда се е намирала и Елизавета Глинка (доктор Лиза), председател на Международната обществена организация "Справедлива помощ".
По-голямата част от пасажерите – 64 души – били артистите от ансамбъл "Александров".
Сред жертвите на трагедията е и директорът на департамента за култура към Министерството на отбраната на РФ Антон Губанков, който също е бил на борда на самолета.
Известният руски певец Йосиф Кобзон също е трябвало да лети със злополучния самолет до Сирия, съобщи ТАСС. Той обаче отказал предложението на ръководителя на ансамбъл "Александров" Валери Халилов, тъй като трябвало да пътува за лечение.
Президентът Владимир Путин обяви 26 декември за ден на национален траур.
Той увери, че причините за авиокатастрофата на Ту-154 над Черно море ще бъдат щателно разследвани, а на роднините на загиналите ще бъде оказана материална подкрепа.
Източник: ТАСС
Стани приятел на Поглед.инфо във facebook и препоръчай на своите приятели


title: „Меркел, отивай си”

maintext:
/Поглед.инфо/ Германски партии призовават канцлера да подаде оставка заради терористичния акт на коледния пазар. „Алтернатива за Германия” отправя апел Ангела Меркел да подаде оставка, а дясната партия ПЕГИДА обяви няколко протестни акции, които ще се проведат в петък в цялата страна.
За всичко е виновна Меркел
Партията ПЕГИДА (Патриотични европейци срещу ислямизацията на Запада) събира своите привърженици на митинги в петък, 23 декември. За това разказа пред RT един от организаторите на акцията в Дрезден Михаил Вирман. В протестната група във Фейсбук вече има повече от 200 хиляди души заявили участие. Акцията ще се проведе под лозунга „Меркел, отивай си”.
„За последната година и половина Ангела Меркел създаде обстановка, в която произшествията станаха възможни. Германия вече не е безопасна.”
„Чакахме твърде дълго Меркел и ХДС/ХСС да разберат погрешността на своята политика по отношение на бежанците. В резултат на това виждаме жертви сред германците. Да продължаваме да чакаме и сега вече е престъпление”, каза Вирман.
По време на заседание Фрауке Петри, лидер на партията „Алтернатива за Германия”, обвини Ангела Меркел за ужасния терористичен акт на коледния пазар и я призова да подаде оставка. „За последната година и половина Ангела Меркел създаде обстановка, в която произшествията станаха възможни. Германия вече не е безопасна. Ако нашият канцлер не е в състояние да го признае, то ще го кажа аз”, заяви Петри.
Депутатът от „Алтернатива за Германия” Маркус Прецел предложи жертвите от коледния пазар в Берлин да бъдат наречени „загиналите на Меркел”, като по този начин хвърли вината върху канцлера. „Защо правителството и медиите не се срамуват да кажат, че нямат вина за това, което се случи? Групата на Меркел дълго чака и накрая дочака терористичен акт”, заяви той пред RT.
Както съобщава RT, от пресцентъра на партията считат, че оставката е единственото правилно решение. „Рейтингът на Меркел е катастрофално нисък. По наши данни тя има подкрепата на не повече от 30% от населението. Събитията на коледния пазар се случиха по нейна вина, защото именно политиката на отворените врати за имигранти направи страната несигурна. Най-страшното е, че нейната фракция нищо не направи с миграционната криза, а бездействието винаги води до трагедии”, заяви пресаташето на „Алтернатива за Германия” Андреас Зелнер.
Вълк-единак
От пресцентъра на ХДС/ХСС отказаха да коментират предложението на опозиционната партия, но заявиха, че политиката по отношение на бежанците ще бъде преразгледана. Сътрудникът на пресцентъра Йоахим Райкер каза, че в близкото бъдеще ще бъдат поставени на обсъждане въпроси, свързани с обществената сигурност. „Това е във връзка с факта, че председателят на ХСС Хорст Зеехофер заяви, че е необходимо миграционната политика да се преразгледа и адаптира към сегашната ситуация”, подчерта той.
В същото време управляващата партия разкритикува позицията на „Алтернатива за Германия”, заявявайки, че тя представлява опит за манипулиране на общественото мнение за сметка на популистки изказвания в кризисен момент. „Циниците използват произшествието, за да настройват хората един срещу друг, а това опростява задачата на терористите. Ние трябва да избегнем дестабилизацията и омразата, които те се опитват да докарат”, съобщават от пресцентъра на ХСД/ХСС.
Политологът Маркус Бух смята, че оставка на канцлера няма да има, но шансовете на Меркел за нов мандат стават все по-малки. „Най-лошото нещо за Меркел, което може да се случи сега е ако тя се превърне във „вълк-единак”. Това означава всички членове на партията ѝ да се откажат от нейната позиция по въпроса за бежанците и да формират нова политика. В такъв случай от ХДС/ХСС могат да номинират нов кандидат. Що се отнася до „Алтернатива за Германия”, то безусловно рейтингът на десните партии винаги расте след подобни трагедии. Но е трудно да се каже, дали тя ще запази подкрепата си в по-мирно и спокойно време. Германците са доста скептични към популистки партии”, заключава политологът.
Източник: Russia Today
Източник: a-specto
Стани приятел на Поглед.инфо във facebook и препоръчай на своите приятели


title: Стафан де Мистура посрещна с одобрение постигнатото примирие в Сирия

maintext:
/Поглед.инфо/ Пратеникът на ООН за Сирия Стафан де Мистура оцени високо подписаното днес национално споразумение за примирие в Сирия.
Мистура сподели още, че се надява сделката, сключена с помощта на Анкара и Москва, да спаси живота на още повече цивилни в разкъсваната от войни страна, да улесни предоставянето на хуманитарна помощ в цяла Сирия, и да проправи пътя към продуктивни преговори в Астана.
Срещата в Астана, чиято основна цел е да постигне решение на конфликта в Сирия, трябва да се проведе през втората половина на януари. Тя е извън шапката на ООН, но след нея работата по договарянето на конкретни условия по прекратяване на сраженията ще продължат в Женева, където де Мистура планира да открие нов кръг от преговори на 8 февруари. /АФП
Ню Йорк / САЩ
Източник: БГНЕС
Стани приятел на Поглед.инфо във facebook и препоръчай на своите приятели


title: Обама забрани на Пентагона да си сътрудничи с Русия

maintext:
/Поглед.инфо/ Американският президент Барак Обама одобри бюджета на Пентагона, с който през 2017 г. на практика се забранява всякакво сътрудничество с Русия, предава ФАН в събота (24 декември). Общият размер на разходите за отбрана на САЩ през следваща година възлизат на $611 млрд.
"Никакви средства, отделени за министерството на отбраната на САЩ за финансовата 2017 г., не могат да се използват за двустранно военно сътрудничество между правителствата на САЩ и Русия", пише черно на бяло в документа.
В закона се съдържа уговорката, че това положение може да бъде преразгледано, ако "РФ прекрати окупацията на Украйна" и се откаже от "агресивните си действия", които по мнението отиващия си президент на САЩ, застрашават както Киев, така и останалите държави-членки на НАТО.
Посочва се също, че действието на закона не трябва да възпрепятства изпълнението на поетите от САЩ ангажименти в рамките на споразумението за неразпространение и контрол над въоръженията.
Източник: ФАН
Стани приятел на Поглед.инфо във facebook и препоръчай на своите приятели


title: Европейците недоволни от положението с мигрантите

maintext:
/Поглед.инфо/ Жителите на европейските страни и на САЩ смятат, че ситуацията с мигрантите в техните държави се е влошила през изтичащата година.
Съответното проучване бе извършено от най-старата във Франция социологическа компания IFop от 22 до 26 октомври с участието на 7043. Самото допитване бе поръчано от информационната агенция Sputnik.Мнения.
Негативната тенденция се посочва от повечето жители на Италия (79%), Франция (67%) и Великобритания (53%). В Германия и Испания броят на недоволните е 45 на сто, а в Полша техният дял се оказа най-нисък – 35 процента.
Подобряване на положението са отбелязали едва 16% от немците, 7% от жителите на Франция, Испания и Великобритания, 6% от анкетираните в Полша и само 2% в Италия.
Сред недоволните са главно привържениците на десни партии и хора над 35-годишна възраст.
В САЩ недоволство от положението с мигрантите са изразили 38% от допитаните. Позитивни изменения забелязаха 19% , а 33% смятат, че нищо не се е променило. /РИА-Новости
Париж / Франция
Източник: БГНЕС
Стани приятел на Поглед.инфо във facebook и препоръчай на своите приятели


title: Захарова: Казаха ни, че "Русия ще разбере какво е болка!"

maintext:
/Поглед.инфо/ Дипломати са заплашили Русия, че ще разбере какво наистина е болка и това се е случило на дипломатически преговори през октомври и ноември 2015 година. Това заяви в интервю за предаването "Неделна вечер" по руската телевизия "Россия 1" в неделя (25 декември).
"Помолиха ни да ви предадем най-остър сигнал: Русия ще я боли. Ще направят така, че Русия наистина да усети какво е болка", казали дипломатите на Захарова. "Имайте предвид, че всичко, което правите реално, ще бъде отхвърлено с информационни кампании, които ще преиначат резултатите от работата ви. Вие ще се борите с терористите. Но ще изглеждате точно като агресори", заявявали нееднократно дипломати на преговори през октомври и ноември 2015 година.
"Не мога да цитирам директно преговорите, които бяха закрити за пресата. Мога да кажа, че тези думи ни бяха предадени и предавани нееднократно през октомври, през целия октомври 2015 година в хода на преговори между външнополитическото ведомство на Русия с чуждестранни колеги. Става въпрос за чуждестранни колеги на (руския външен министър –бел.ред.) Сергей Лавров, които се числят към най-напредналите и цивилизовани страни. Става въпрос за хора, които са световен елит. Тези думи ни бяха предадени", каза Захарова.
Източник: Россия 1
Стани приятел на Поглед.инфо във facebook и препоръчай на своите приятели


title: ООН: Балканските страни незаконно връщат обратно мигрантите

maintext:
/Поглед.инфо/ Балканските държави масово продължават с незаконното депортиране на имигранти, които искат да достигнат до Западна Европа по т.нар. „балкански маршрут“, алармира агенцията за бежанците на ООН (ВКБООН).
Над 1000 души от Близкия изток, Азия и Африка са били изгонени през ноември обратно по този маршрут, заяви говорителката на сръбския клон на агенция Миряна Миленковска пред АФП.
Неправителствените организации за правата на човека и активисти също предупредиха, че нараства броят на законно регистрираните мигранти, които са били "незаконно депортирани" от Сърбия за България и Македония.
На 17-ти декември седемчленно сирийско семейство, включително 2-годишно дете, 16-годишно момиче и две жени са премръзнали, след като са били оставени в гората при -11 градуса по Целзий, за да отидете към България, заявяват активистите.
"Семейството е регистрирано в Белград и по пътя си са били свалени от автобус от полицаи, които са скъсали документите им“, каза Гордан Паунович от групата „Инфо Парк“, която осигурява помощ за бежанците. В крайна сметка те са били спасени от редовен полицейски служител от близкия град, който е бил предупреден от активистите, изтъкна Паунович.
Белградския Център за правата на човека (BCHR), който представлява семейството, заяви, че шофьорът на автобуса е потвърдил информацията. Сръбският министър на отбраната Зоран Джорджевич отрече участието на армията в инцидента.
Около 7000 мигранти в момента са в Сърбия. Повечето от тях са насочени към 13 официални центрове за настаняване, а близо 1000 от тях спят в центъра на Белград, казва Миленковска.
Други 109 души са били депортирани през ноември в Македония от граничния мигрантски транзитен център на Сърбия в Прешево. "Всички те се върнаха в Белград и ни разказаха същата история: били са събудени в 4 ч. сутринта и откарани с полицейски ван в гора на границата с Македония“, заяви Паунович.
Членове на Македонската младежка асоциация на адвокатите (Myla), които предоставят правна помощ на мигрантите в Македония, също са регистрирали случаи на лица, които са били върнати назад в Македония, въпреки че са имали документи за убежище от Сърбия./АФП
Белград / Сърбия
Източник: БГНЕС
Стани приятел на Поглед.инфо във facebook и препоръчай на своите приятели


authors:
Пламен Павлов
Юри Михалков
Боян Дуранкев
Васил Василев
Александър Симов

title: Тръмп похвали Путин за реакцията му спрямо санкциите на САЩ

maintext:
/Поглед.инфо/ Новоизбраният президент на САЩ похвали руския си колега, задето не е реагирал веднага на наложените на страната му санкции.
„Страхотен изчаквателен ход (от страна на В. Путин) – винаги съм знаел, че той е много умен”, написа Тръмп в „Туитър”.
По-рано Путин реши да не гони дипломати на Щатите от Русия в отговор на новите санкции на Вашингтон срещу Москва. Той заяви още, че си запазва правото за отвърне на удара, но ще планира следващите си стъпки чак след като се запознае с „политиките, следвани от администрацията на президента Доналд Тръмп”.
Вашингтон / САЩ
Източник: БГНЕС
Стани приятел на Поглед.инфо във facebook и препоръчай на своите приятели


title: Путин и Ердоган са доволни от споразумението за Сирия

maintext:
/Поглед.инфо/ Руският президент Владимир Путин и турският му колега Реджеп Ердоган са доволни от споразумението за прекратяване на огъня в Сирия и са готови да продължат взаимодействието си по борбата с тероризма.
Според пресслужбата на Кремъл двата лидери са провели телефонен разговор, в който са изразили „удовлетворение за достигнатите със сътрудничеството на Русия и Турция споразумения между сирийското правителство и т. на. Умерена опозиция за прекратяване на бойните действия на цялата територия на Сирия и прехода към политическо регулиране“.
„В този контекст е подчертана важността на положените усилия по организирането на преговорния процес в Астана“, се казва още в съобщението от Москва.
От пресслужбата също така посочват, че лидерите са се обединили около по-нататъшното укрепване на взаимодействието в борбата с тероризма, посочвайки изрично, че примирието не важи за териториите под контрола на „Ислямска държава“. /ТАСС
Москва / Русия
Източник: БГНЕС
Стани приятел на Поглед.инфо във facebook и препоръчай на своите приятели


title: Пол Крейг Робъртс: При Тръмп заплахата от САЩ ще бъде по-малка

maintext:
/Поглед.инфо/ Бившият съветник на Роналд Рейгън, американският политолог Пол Крейг Робъртс, който наскоро поиска руски паспорт, даде ексклузивно интервю на кореспондента на руския вестник „Известия” Алексей Забродин за перспективите на руско-американските отношения, за истинските мотиви за желанието си да получи руски паспорт, за визията си за руско-американските отношения при Доналд Тръмп и за политическите приоритети на новоизбрания президент.
Вдигна се много шум около молбата Ви до Владимир Путин за руско гражданство, публикувана във Вашата интернет страница. Какви са мотивите, които Ви накараха да напишете това писмо?
В действителност, колонката „Уважаеми президент Путин” на моя сайт я замислих като сатира, с която „да се забавляват” антируските западни медии. И като цяло успях да вдигна шум в американската и европейската преса. Независимо от това, ако Путин ми даде руски паспорт, ще се радвам да го получа.
Сега всички обсъждат какви ще бъдат отношенията между Москва и Вашингтон при Доналд Тръмп. Какви според Вас са перспективите за диалог между Русия и САЩ?
Според мен перспективите на руско-американските отношения при Доналд Тръмп ще са много по-добри, отколкото биха били при Хилъри Клинтън. Имам няколко аргумента в подкрепа на това становище. Първо, Тръмп уважава руския президент Владимир Путин. Второ, републиканецът не се опитва да демонизира Русия. Той нееднократно е заявявал, че не вижда причина за конфликт с Москва. За намеренията му говори и фактът, че Тръмп издигна за държавен секретар на САЩ Рекс Тилърсън - човек, който е в добри отношения с Путин и познава Русия.
А какви конкретни стъпки трябва да предприеме Тръмп, за да рестартира отношенията с Москва?
Ако Тръмп наистина иска да се разбере с Русия, ще трябва да направи отстъпки по въпросите, свързани с Украйна.
Как, според Вас, като цяло ще се промени външната политика на САЩ при Тръмп? Какво ще дойде на преден план?
Считам, че на преден план ще бъде икономиката. Тръмп ще постави на първо място икономическите интереси на Америка и ще ги отстоява. Очевидно, той е човекът, който не споделя неоконсервативните възгледи за военна хегемония на САЩ в света. Оттук и изводът, който правя, че при Тръмп от страна на Съединените щати ще има много по-малка заплаха за стабилността и мира.
Какво мислите за думите на Тръмп, че НАТО се нуждае от трансформация?
Тръмп казва същото, което съм казвал многократно: 25 години след разпадането на Съветския съюз съществуването на Северноатлантическия алианс не е необходимо. Няма я вече Червената армия, която би заплашвала „да завладее Европа” и да я боядиса в цветовете на комунизма. Но ръководителите на НАТО ще се изправят срещу Тръмп, защото не искат да загубят статуса си, позициите си и парите, които формират бюджета на съюза.
Вие многократно критикувате американските медии за предубеденост и едностранчиво отразяване на събитията. Може ли да обясните недоволството си от американската преса?
През последните години на президентството на Бил Клинтън 90% от американските медии загубиха своята независимост, защото се оказаха концентрирани в ръцете на шест големи медийни холдинга. Американските медии се превърнаха в министерство на пропагандата. При президентите Джордж Буш-младши и Барак Обама неоконсерваторите ги използваха, за да лансират лъжите, с които да оправдават нападенията на Вашингтон срещу ислямските страни и преврата в Украйна. В Западна Европа редакторът на един от водещите германски вестници публикува книга, в която разкри, че повечето европейски журналисти получават заплата от ЦРУ (става въпрос за Удо Улфкоте, редактор на Frankfurter Allgemeine Zeitung, най-популярният германски вестник извън Германия, и за книгата му „Купените журналисти”).
Написали сте много книги. Не планирате ли книга за Доналд Тръмп или за Владимир Путин, например?
Честно казано, не ми е интересно да пиша за хора, дори да са толкова интересни личности като Путин и Тръмп. Пиша за най-важните проблеми на нашето време.
Източник: iztizvestia.ru
Превод: д-р Радко Ханджиев
Източник: a-specto
Стани приятел на Поглед.инфо във facebook и препоръчай на своите приятели


title: Катастрофата на Ту-154 може да се дължи на претоварване

maintext:
/Поглед.инфо/ Причината за катастрофата на Ту-154 над Черно море може да се дължи на претоварване и отказ на техниката, предаде "Интерфакс", позовавайки се на източник, запознат със ситуацията. За това съобщи в понеделник (26 декември) Газета.ру.
"Свидетелски показания и други обективни данни, получени в хода на разследването, говорят за това, че самолетът не е могъл да набере височина и по някаква причина – възможно претоварване и техническа неизправност, е паднал в морето", заяви източникът.
Той допълни, че "в момента версията за терористично нападение на практика е изключена".
"Наличните материали с обективен характер, включително и показания на очевидци, опровергават тази версия", отбеляза източникът.
По думите му, очевидци са разказали, че самолетът необикновено дълго е летял ниско, без да набере височина.
По данни на Федералната служба за сигурност, по делото за катастрофата над Черно море има четири версии: попадане в двигателя на летящи предмети, некачествено гориво, довело до загуба на мощност и отказ на двигателите, грешка при пилотирането и техническа неизправност на самолета.
Източник: Газета.ру
Стани приятел на Поглед.инфо във facebook и препоръчай на своите приятели


authors:
Юрий Борисов
Калин Първанов
Петър Волгин
Александър Симов
Нако Стефанов

title: Въоръжен Дядо Коледа ограби сладкарница край Атина

maintext:
/Поглед.инфо/ Престъпник с костюм на Дядо Коледа ограби на Бъдни вечер сладкарница в района Патисия, северно от гръцката столица.
„Стреснатите служители в сладкарницата дали на нападателя всички пари от касата и той веднага си тръгнал. Малко по-късно полицията започна да претърсва района.
В навечерието на Коледа оборотът на всички гръцки магазини за сладкиши скача. /РИА Новости
Атина / Гърция
Източник: БГНЕС
Стани приятел на Поглед.инфо във facebook и препоръчай на своите приятели


title: САЩ активно се месят в изборите в чужди държави

maintext:
/Поглед.инфо/ САЩ, повече от всяка друга страна в света, се опитват да се намесват в изборите в чужди държави.
Това твърди в интервю за американското обществено радио американският експерт по този въпрос, научният сътрудник в Института по политика и стратегия в университета Карнеги Мелън в Питсбърг, щата Пенсилвания, Дов Левин. Според неговата оценка, в периода от 1946 до 2000 г. САЩ най-малко 81 пъти са се опитвали да оказват влияние върху изборните процеси в други страни. В Съветския съюз и Русия Левин посочва 36 такива опити за този период. Той споменава и други държави като - Китай и Венецуела при президента Уго Чавес, но не прави количествени оценки.
Експертът подчертава, че посочва и анализира случаи на намеса в изборния процес, а не директни опити за "смяна на режима". Не говоря за организиране на тайни преврати като в Иран през 1953 г. и Гватемала през 1954 г., каза Левин. Той разглежда само онези случаи, в които САЩ са се опитвали да влияят пряко върху изборите в полза на една от страните. Ако се включат и други видове намеса, общият брой може е по-голям, посочва той.
Левин посочва като пример, увенчан с успех, президентските избори от 2000 г. в Югославия. "Слободан Милошевич се бореше за преизбирането си, а ние не искахме той. По всякакъв начин поддържахме опозиционния кандидат Воислав Кощуница. Финансирахме опозиционери, организирахме тяхната подготовка, обучавахме ги как да водят кампании. И по моя преценка тази подкрепа изигра ключова роля и позволи на опозицията да спечели. "
Изследователят твърди, че, според него в около една трета от случаите на намеса в избора на други хора прави "публично", т.е. открито. В други случаи такива операции се провеждат тайно. /ТАСС
Вашингтон / САЩ
Източник: БГНЕС
Стани приятел на Поглед.инфо във facebook и препоръчай на своите приятели


title: Путин: Няма проблем, който Русия не може да разреши

maintext:
/Поглед.инфо/ Руският президент Владимир Путин заяви, че никой не може да създаде на Русия такива проблеми, които тя да не може да реши, предаде РИА Новости.
Президентът на Русия Владимир Путин е уверен, че никой не може да създаде на страната такива проблеми, които тя да не може да преодолее. Това той заяви на традиционния празничен новогодишен прием в Кремъл.
"Знаете какво се случи у нас в предходните дни. Затова решихме, че трябва да променим традиционния формат на новогодишния прием и да му придадем по-работен характер. Да поговорим за това, което сме направили през изминалата година и какво ни предстои", каза президентът.
"Единственото, което искам да подчертая, е, че ние работихме напрегнато и успешно. За което искам да ви благодаря. И току-що в Съвета за сигурност на Русия си говорихме, че отиващата си година беше по-сложна при решаването на социално-икономическите проблеми, отколкото миналата, 2015 г. Например, цената на нефта е важен за нашата икономика параметър. През 2015 г. тя беше между $40 и $51, сега е 40, тоест по принцип по-лошо, но резултатът през тази година е много по-добър. Можем с увереност да кажем, че никой не е в състояние да ни създаде проблеми, с които ние с вас да не се справим", каза още Владимир путин.
"Но и това не е най-важното. Най-важното е, че ние чувстваме в себе си сили да работим, да работим успешно и го правим. В значителна степен това е резултат от работата на тези, които днес са в тази зала, и на колегите ни, които ги няма, за които просто не стига мястото тук - родчинените ви, ръководителите на регионите и техните управленски екипи. И, разбира се, това е резултат от работата на целия наш народ", подчерта президентът.
"Искам да вдигна тост за Русия и за руския народ. Да пожелая на всички нас и на любимата ни страна, нашата Родина, всичко най-добро през новата 2017 година", заключи президентът Владимир Путин.
Източник: Гласове
Стани приятел на Поглед.инфо във facebook и препоръчай на своите приятели


title: Клаус Йоханис отхвърли предложението на левицата за премиер

maintext:
/Поглед.инфо/ Румънският президент Клаус Йоханис отхвърли кандидатурата на Севил Шайде, която бе предложена за министър-председател от коалицията Социалдемократическа партия и Съюз на либералите и демократите.
„Внимателно притеглих всички аргументи „за“ и „против“ е реших да не приемам това предложение. Предлагам на коалицията СДП и СЛД да издигнат друга кандидатура“, мотивира се държавният глава.
Той не съобщи причините, поради които е отхвърлил Шайде.
На провелите се на 11 декември парламентарни избори в Румъния с голяма преднина победи СДП, но тя не успя да получи мнозинство. В резултат на преговорите бе образувана коалиция между социалдемократите и либералите, които разполагат с 54% от местата в парламента. Това им позволи да издигнат общ кандидат за премиер. Това бе държавният секретар в министерството на регионалното развитие и държавното управление Севил Шайде. Тя е представителка на турско-татарското малцинство и е мюсюлманка по вероизповедание.
Опозицията подложи на критика този избор, твърдейки, че на нея й липсва достатъчно политически опит. Друга пречка е и това, че тя е омъжена за сириец, за който се твърди, че подкрепя Башар Асад.
В същото време на 21 декември при представянето на Шайде лидерът на СДП Ливиу Драгня предупреди, че „друго предложение няма да има“. Според анализатори Румъния може да попадне в задънена улица, която да прерасне в криза между лявоцентристката коалиция в парламента и президента, издигнат от дясноцентристката Национал-либерална партия. /ТАСС
Букурещ / Румъния
Източник: БГНЕС
Стани приятел на Поглед.инфо във facebook и препоръчай на своите приятели


maintext:
/Поглед.инфо/ Украинци поднасят цветя пред руското посолство в Киев в знак на съпричастност с катастрофата на руския Ту-154, който се разби в Черно море, близо до Сочи, с 92-ма души на борда, съобщи говорителят на посолството Олег Гришин в неделя (25 декември), цитиран от ТАСС.
"Хората поднасят цветя пред посолството", каза той.
Украинските власти все още нямат реакция по повод катастрофата.
По последна информация на борда е имало общо 92-ма души – 8 членове на екипажа и 84 пътници, сред които 64 музиканти от ансамбъл "Александров", журналисти от Първи канал, НТВ и тв канал "Звезда". Те пътували към Сирия, за да поздравят руските военни от базата в Хмеймим за Нова година.
По данни на Министерство на отбраната самолетът е изчезнал в неделя в 05:40 московско време (04:40 българско) малко след излитането си от Сочи. По-късно от ведомството уточниха, че самолетът е паднал на 7-та минута от полета, на пет километра от брега на Черно море, близо до Анап.
Техническа неизправност или пилотска грешка са най-вероятните причини за катастрофата, смятат експертите.
Отломки от самолета са открити на 1,5 км от брега, на дълбочина 50-70 метра, съобщиха от пресслужбата на МО. Пет километра навътре в морето са намерени лични вещи и документи на някои от пътниците.
Източник: ТАСС
Стани приятел на Поглед.инфо във facebook и препоръчай на своите приятели


title: Ердоган: Постигнатото примирие "историческа възможност, която не трябва да бъде пропилявана"

maintext:
/Поглед.инфо/ Турският президент определи сключеното днес примирие като „историческа възможност” за край на 6-годишния сирийски конфликт. Той добави още, че това е възможност, която не трябва да се изпуска и пропилява.
„Този шанс не трябва да бъде прахосван. Това е историческа възможност”, каза той по време на пресконференция заедно с президента на Косово Хашим Тачи. „Това е прозорец на възможности, който бе отворен и не трябва да бъде затръшван”, допълни Ердоган.
Анкара / Турция
Източник: БГНЕС
Стани приятел на Поглед.инфо във facebook и препоръчай на своите приятели